Айыт ауылы Илекәй-Мең улусына ҡарай ( башҡа сығанаҡтарҙа Мәркет-Мең улусы), ләкин бында Юрматы улусы башҡорттары йәшәй. 1816 йылда ул 20 кеше йәшәгән 3 йорттан ғына торған. Тимәк, ул ревизия алдынан ғына барлыҡҡа килгән. 1834 йылда 133 кешенең 33-ө (сығышы менән) Стәрлетамаҡ өйәҙенән, ҡалғандары Бәләбәй өйәҙенән булған. Бөтәһе лә - керҙәштәр. 1859 йылда 46 йортта 226 кеше иҫәпкә алынған. 1917 йылда 485 башҡорт булһа, 1920 йылда - 456 кеше иҫәптә булған.